**דניאל ראיין קורמייה** (באנגלית: **Daniel Ryan Cormier**; נולד ב-20 במרץ 1979) ידוע גם בכינוי **D.C** הוא פרשן ספורט אפרו-אמריקאי בליגת ה-UFC. לוחם MMA בעברו, אלוף העולם לשעבר במשקל כבד ובמשקל חצי כבד ב-UFC וכן זוכה טורניר הגרנד פרי של ליגת סטרייקפורס במשקל כבד ומתאבק אולימפי בעברו.

ביוגרפיה
--------

קורמייה נולד בלפאייט (לואיזיאנה) שבארצות הברית לאודרי ולג'וזף קורמייה. הוריו התגרשו בילדותו ואביו התחתן בשנית. קורמייה גדל בבית אמו עם אביו החורג, פרסי בנויט ועם שלושת אחיו - פרל, ג'וי ופלישיה. בחג ההודיה, בשנת 1986, אביו הביולוגי נרצח על ידי אביה של אשתו השנייה. בבגרותו, ניהל קורמייה זוגיות עם קרולין פלווארז ונולדה להם בת (Kaedyn Imri Cormier). ב-14 ביוני 2003, בהיותה בת שלושה חודשים, נהרגה בתאונת דרכים. מאוחר יותר, בני הזוג נפרדו. קורמייה נשוי לסלינה דלאון ולשניים בן ובת.

קריירת היאבקות
--------------

קריירת ההיאבקות של קורמייה החלה בגיל 12, לאחר שמדריך להיאבקות הפריד בין קורמייה לתלמיד נוסף שהתקוטטו בחניון בית הספר, והציע להם להתאמן בהיאבקות. בתגובה, נרשם קורמייה לקבוצת ההיאבקות בבית הספר, ובתקופה זו זכה שלוש פעמים באליפות לואיזיאנה להיאבקות וכן זכה בתואר All-America (אנ'). בסיום לימודיו בבית הספר, נרשם קורמייה למכללת Colby Community (אנ') ובמסגרתה זכה בשתי אליפויות לאומיות. לאחר מכן, נרשם לאוניברסיטת מדינת אוקלהומה והיה השני למתאבק קייל סנדרסון (אנ'). את לימודיו באוניברסיטה סיים לאחר שהשלים תואר בסוציולוגיה. בשנת 2004, התחרה באולימפיאדת אתונה עבור ארצות הברית בהיאבקות בסגנון חופשי וזכה במקום הרביעי. בשנת 2008, נבחר להיות קפטן המשלחת האמריקאית באולימפיאדת בייג'ינג, אולם עקב חיתוך משקל (אנ') הוא לקה באי-ספיקת כליות ולא יכול היה להתחרות. בשנת 2003 התחרה באליפות העולם בהיאבקות (אנ') ביקטגורית משקל 96 ק"ג. באותה השנה, התחרה גם במשחקים הפאן-אמריקאיים וזכה במדליית זהב. בשנת 2007, שוב התחרה באליפות העולם בהיאבקות (אנ') ובמשחקים הפאן-אמריקאיים וזכה בשתי התחרויות במדליית ארד.

קריירת MMA
----------

בשנת 2008, החל להתאמן ב-MMA באקדמיה האמריקאית לקיקבוקס (אנ') שבסן חוזה, קליפורניה. קורמייה החל את קריירת ה-MMA המקצוענית שלו בספטמבר 2009 כאשר נלחם מול גארי פרייזר (Gary Frazier) במסגרת Strikeforce Challengers. ביולי 2010, זכה באליפות במשקל כבד של ארגון XMMA האוסטרלי לאחר שהביס את לוקאס בראון (אנ'). באוגוסט 2010, זכה באליפות במשקל כבד של ארגון King of the Cage (אנ') לאחר שהביס את טוני ג'ונסון (אנ'). במאי 2012, זכה בטורניר הגרנד פרי של ליגת סטרייקפורס במשקל כבד לאחר שהביס את ג'וש ברנט (אנ').

### קריירה ב-UFC

בשנת 2013, החל להתחרות במסגרת ארגון ה-UFC. בינואר 2015, במסגרת אירוע UFC 182 (אנ'), התחרה כטוען לכתר על תואר אליפות העולם במשקל חצי כבד מול האלוף דאז ג'ון ג'ונס (אנ'). עד לקרב זה, קורמייה היה בלתי מנוצח עם מאזן תוצאות שעמד על 15 ניצחונות ואפס הפסדים, אולם ג'ונס ניצח בקרב זה בהחלטת שופטים אחידה וקורמייה ספג בכך את ההפסד הראשון שלו בקריירת ה-MMA המקצועני. במאי 2015, במסגרת אירוע UFC 187 (אנ'), ג'ונס אמור היה להגן על תוארו מול אנתוני ג'ונסון (אנ') אולם באפריל 2015, תואר האליפות הופשט ממנו לאחר שהיה מעורב בתאונת פגע וברח, וקורמייה נלחם באירוע זה מול ג'ונסון על תואר האליפות במשקל חצי כבד. קורמייה ניצח את ג'ונסון בסיבוב השלישי באמצעות חניקה אחורית וזכה בתואר אלוף העולם. באוקטובר 2015, הגן על תוארו כשניצח את אלכסנדר גוסטפסון (אנ') בהחלטת שופטים חצויה. ביולי 2016, במסגרת אירוע UFC 200 (אנ'), קורמייה אמור היה להילחם בקרב חוזר מול הטוען לכתר ג'ון ג'ונס, אולם שלושה ימים לפני הקרב, השתתפותו של ג'ונס באירוע נאסרה על ידי ארגון USADA (אנ') לאחר שנמצאו בבדיקות הדם שלו חומרים אסורים. קורמייה נלחם באירוע זה מול אנדרסון סילבה בקרב שאינו קרב אליפות וניצח. באפריל 2017, נלחם שוב מול אנתוני ג'ונסון והגן על תואר האליפות שלו לאחר שניצח את ג'ונסון בסיבוב השני בחניקה אחורית. ג'ונסון הודיע על פרישה בסיום הקרב. ב-29 ביולי 2017, במסגרת אירוע UFC 214 (אנ'), נלחם קורמייה בקרב אליפות מול ג'ון ג'ונס, והפסיד בסיבוב השלישי בנוק-אאוט, אולם ב-22 באוגוסט 2017, פורסמו תוצאות בדיקות שנערכו לג'ון ג'ונס יום לפני הקרב מול קורמייה ולפיהן ג'ונס נכשל בבדיקות לאחר שהתגלו בדמו חומרים אסורים לשימוש לפי חוקי USADA (אנ'). לפיכך, תוצאת הקרב השתנתה ל-No contest (אנ') וג'ונס הופשט מתואר האליפות שהוחזר לקרומייה (אנ'). ב-20 בינואר 2018, במסגרת אירוע UFC 220, קורמייה נלחם בקרב אליפות נגד ולקן אוזדמיר (אנ') וניצח אותו בנוקאאוט טכני בסיבוב השני. קורמייה נלחם ב-7 ביולי 2018, במסגרת אירוע UFC 226 (אנ') בקרב אליפות בקטגוריית משקל כבד, נגד אלוף העולם במשקל כבד, סטיפה מיוצ'יצ' (אנ'), וניצח אותו בנוקאאוט בסיבוב הראשון. בכך הפך קורמייה ללוחם השני בהיסטוריה של ה-UFC (אחרי קונור מקגרגור) שמחזיק בו זמנית בשני תוארי אליפות משתי קטגוריות משקל שונות. ב-3 בנובמבר 2018, במסגרת אירוע UFC 230 (אנ') לחם קורמייה בקרב אליפות בקטגוריית משקל כבד נגד דריק לואיס (אנ'), וניצח בהכנעה באמצעות חניקה אחורית בסיבוב השני. בכך הפך קורמייה ללוחם הראשון והיחיד (נכון לנובמבר 2018) שהצליח להכניע את לואיס. ב-17 באוגוסט 2019, נלחם במסגרת אירוע UFC 241 (אנ') בקרב אליפות חוזר מול סטיפה מיוצ'יצ' והפסיד בסיבוב הרביעי בנוקאאוט טכני.

נכון לאוגוסט 2019 מאזן התוצאות של קורמייה עומד על 22 ניצחונות, שני הפסדים ו-NC אחד.
  
נכון לנובמבר 2018, קורמייה מדורג במקום הראשון ברשימת הלוחמים הטובים ביותר (בכל קטגוריות המשקל) של ה-UFC.

מאזן קרבות MMA
--------------

| תאריך | יריב | סיבוב | זמן | שיטה | אירוע | רקורד | תוצאה |
| --- | --- | --- | --- | --- | --- | --- | --- |
| 17 באוגוסט 2019 | סטיפה מיוצ'יצ' | 4 | 4:09 | נוקאאוט טכני (אגרופים) | UFC 241 (אנ') | 22-2-1 | **הפסד** |
| 3 בנובמבר 2018 | דריק לואיס (אנ') | 2 | 2:14 | הכנעה (חניקה אחורית) | UFC 230 (אנ') | 22-1-1 | **זכייה** |
| 7 ביולי 2018 | סטיפה מיוצ'יצ' (אנ') | 1 | 4:33 | נוקאאוט (אגרופים) | UFC 226 (אנ') | 21-1-1 | **זכייה** |
| 20 בינואר 2018 | ולקן אוזדמיר (אנ') | 2 | 2:00 | נוקאאוט טכני (אגרופים) | UFC 220 (אנ') | 20-1-1 | **זכייה** |
| 29 ביולי 2017 | ג'ון ג'ונס | 3 | 3:01 | נוקאאוט (בעיטת ראש ואגרופים) | UFC 214 (אנ') | 19-1-1 | NC (אנ') |
| 8 באפריל 2017 | אנתוני ג'ונסון (אנ') | 2 | 3:37 | כניעה (חניקה אחורית) | UFC 210 (אנ') | 19-1-0 | **זכייה** |
| 9 ביולי 2016 | אנדרסון סילבה | 3 | 5:00 | החלטת שופטים (פה אחד) | UFC 200 (אנ') | 18-1-0 | **זכייה** |
| 3 באוקטובר 2015 | אלכסנדר גוסטפסון (אנ') | 5 | 5:00 | החלטת שופטים (רוב קולות) | UFC 192 (אנ') | 17-1-0 | **זכייה** |
| 23 במאי 2015 | אנתוני ג'ונסון | 3 | 2:39 | כניעה (חניקה אחורית) | UFC 187 (אנ') | 16-1-0 | **זכייה** |
| 3 בינואר 2015 | ג'ון ג'ונס (אנ') | 5 | 5:00 | החלטת שופטים (פה אחד) | UFC 182 (אנ') | 15-1-0 | **הפסד** |
| 24 במאי 2014 | דן הנדרסון (אנ') | 3 | 3:53 | כניעה טכנית (חניקה אחורית) | UFC 173 (אנ') | 15-0-0 | **זכייה** |
| 22 בפברואר 2014 | פטריק קומינס (אנ') | 1 | 1:19 | נוקאאוט טכני | UFC 170 (אנ') | 14-0-0 | **זכייה** |
| 19 באוקטובר 2013 | רוי נלסון (אנ') | 3 | 5:00 | החלטת שופטים (פה אחד) | UFC 166 (אנ') | 13-0-0 | **זכייה** |
| 20 באפריל 2013 | פרנק מיר (אנ') | 3 | 5:00 | החלטת שופטים (פה אחד) | UFC on Fox: Henderson vs. Melendez | 12-0-0 | **זכייה** |
| 12 בינואר 2013 | דיון סטרינג (Dion Staring) | 2 | 4:02 | נוקאאוט טכני | Strikeforce: Marquardt vs. Saffiedine (אנ') | 11-0-0 | **זכייה** |
| 19 במאי 2012 | ג'וש ברנט (אנ') | 5 | 5:00 | החלטת שופטים (פה אחד) | Strikeforce: Barnett vs. Cormier (אנ') | 10-0-0 | **זכייה** |
| 10 בספטמבר 2011 | אנטוניו 'ביגפוט' סילבה (אנ') | 1 | 3:56 | נוקאאוט | Strikeforce: Barnett vs. Kharitonov (אנ') | 9-0-0 | **זכייה** |
| 18 ביוני 2011 | ג'ף מונסון (אנ') | 3 | 5:00 | החלטת שופטים (פה אחד) | Strikeforce: Overeem vs. Werdum (אנ') | 8-0-0 | **זכייה** |
|
| 7 בינואר 2011 | דבין קול (אנ') | 3 | 5:00 | החלטת שופטים (פה אחד) | Strikeforce Challengers: Woodley vs. Saffiedine | 7-0-0 | **זכייה** |
| 5 בנובמבר 2010 | סואה פאללי (אנ') | 1 | 2:23 | כניעה (אגרופים) | XMMA 3 | 6-0-0 | **זכייה** |
| 21 באוגוסט 2010 | ג'ייסון ריליי (Jason Riley) | 1 | 1:02 | כניעה (אגרופים) | Strikeforce: Houston (אנ') | 5-0-0 | **זכייה** |
| 13 באוגוסט 2010 | טוני ג'ונסון (אנ') | 1 | 2:27 | כניעה (חניקה אחורית) | KOTC: Imminent Danger | 4-0-0 | **זכייה** |
| 31 ביולי 2010 | לוקאס בראון (אנ') | 1 | 4:35 | נוקאאוט טכני (אגרופים) | XMMA 2 | 3-0-0 | **זכייה** |
| 26 במרץ 2010 | ג'ון דיווין (John Devine) | 1 | 1:19 | נוקאאוט (אגרופים) | Strikeforce Challengers: Johnson vs. Mahe | 2-0-0 | **זכייה** |
| 25 בספטמבר 2009 | גארי פרייזר (Gary Frazier) | 2 | 3:39 | נוקאאוט טכני (אגרופים) | Strikeforce Challengers: Kennedy vs. Cummings | 1-0-0 | **זכייה** |
|

קישורים חיצוניים
----------------

ויקישיתוף מדיה וקבצים בנושא **דניאל קורמייה** בוויקישיתוף
* דניאל קורמייה, ברשת החברתית פייסבוק
* דניאל קורמייה, ברשת החברתית אקס (טוויטר)
* דניאל קורמייה, ברשת החברתית אינסטגרם
* דניאל קורמייה, באתר הוועד האולימפי הבין-לאומי
* דניאל קורמייה, באתר olympedia.org
* דניאל קורמייה, באתר United World Wrestling
* דניאל קורמייה, באתר אליפות הלחימה האולטימטיבית (UFC)
* דניאל קורמייה, באתר שרדוג
* גיל פלג, UFC 210: קורמייה שמר על תוארו, באתר ynet, 9 באפריל 2017
* דניאל קורמייה - רשימת הישגים ותארים (לא כולל MMA)
* Robert Rousseau, Biography and Profile of Daniel Cormier, thoughtco, February 28, 2016
* סרטונים DRIVEN S1 E1: DANIEL CORMIER PART 1, The Shadow League
* סרטונים UFC 182: The Journey - Daniel Cormier, UFC - Ultimate Fighting Championship
* WRESTLING WITH PAST with a heavy heart, Daniel Cormier out for gold, New York Daily News
* UFC’s Daniel Cormier used family tragedies to fuel his rise to light heavyweight champion, theundefeated

הערות שוליים
------------

1. ↑  קורמייה ניצח את ג'ונסון ושמר על תוארו ב-UFC, באתר ערוץ הספורט, 9 באפריל 2017
2. ↑  Jon Jones failed drug test at UFC 214, mmafighting, Aug 22, 2017
3. ↑  Jon Jones' 'B' sample confirms failed drug test from UFC 214, espn
4. ↑  Daniel Cormier reinstated as UFC light heavyweight champion, .mmafighting, Sep 13, 2017
5. ↑  UFC FIGHER RANKINGS